**Rīgas domes Izglītības, kultūras un**

**sporta departamentam**

iksd.integracija@riga.lv

Rīgā, 17.03.2021. Nr. LBBF 02/2021

Par pārstāvja deleģēšanu

Nodibinājums „Latvijas Bērnu bāreņu fonds” (turpmāk – Fonds) 2021.gada 3.martā saņēma Rīgas domes Izglītības, kultūras un sporta departamenta elektroniskā pasta vēstuli par pārstāvja deleģēšanu dalībai Rīgas domes un nevalstisko organizāciju sadarbības memoranda īstenošanas padomē.

Fonds ir sabiedriskā labuma organizācija, kas ar sirds siltumu, mīlestību un rūpēm palīdz Latvijas tālāko un tuvāko novadu internātskolām, kuru audzēkņi ir bērni ar īpašām vajadzībām, kā arī rūpējamies par sociāli mazaizsargātajām ģimenēm un daudzbērnu ģimenēm. Fonds darbojas jau kopš 1994.gada 27.janvāri. Fonda darbības jomas ir kultūras veicināšana, sabiedrības, it īpaši trūcīgo un sociāli mazaizsargāto personu grupu, sociālās labklājības celšana, sporta atbalstīšana un labdarība.

Informējam, ka dalībai Rīgas domes un nevalstisko organizāciju sadarbības memoranda īstenošanas padomē no savas puses izvirzām Fonda valdes locekli Kasparu Markševicu (e-pasts: info@lbbf.lv vai kaspars.marksevics@gmail.com, tel. 29811005). Nepieciešamības gadījumā viņa prombūtnē Fondu pārstāvēs projektu vadītāja Baiba Stankēviča (e-pasts: baiba.stankevica@lbbf.lv, tel. 22021201).

Valdes loceklis Kaspars Markševics fondu vada kopš 2016.gada un šajā laikā Fonds ir audzis un attīstījies, spējot nodrošināt arvien lielāku atbalstu bērniem no dažādām ģimenēm, dažādās Latvijas vietās. Šajā laika periodā ir izveidots bērnu un rotaļu attīstības centrs “Augstāk par zemi”, sociālās rehabilitācijas pakalpojums mazajiem rīdziniekiem, kuriem ir saskarsmes grūtības un uzvedības problēmas “Ceļš pie sevis”, kā arī turpinās aktīvs darbs pie fonda darbības jomas paplašināšanas, veidojot jaunu sociālo pakalpojumu un attīstot izglītības pilnveides nozari speciālistiem, kuri ikdienā strādā ar bērniem.

Ņemot vērā, ka Kaspars Markševics pats ir nācis no “sistēmas” un savu bērni pavadījis pašvaldības bērnu aprūpes iestādē un paša spēkiem nonācis līdz pašreizējais situācijai – gan stabils darbs, gan ģimene, gan aktīvas darbības sabiedrības integrācijas un atbalsta jomā – tas liecina par mērķtiecību, neatlaidību un esošās situācijas bērnu tiecību aizsardzības jomā izprašanu, spējot veidot viņu atbalstam nepieciešamu vidi. Vairāku desmitu gadu garumā gūtā pieredze un zināšanas ļautu pilnveidot un attīstīt nepieciešamo atbalsta sistēmu Rīgas bērniem un ģimenēm, padarot viņu labklājības līmeni augstāku un piederības sajūtu Rīgai lielāku.

Valdes loceklis K.Markševics

DOKUMENTS PARAKSTĪTS AR DROŠU ELEKTRONISKU PARAKSTU UN SATUR LAIKA ZĪMOGU